Document ID: /roh_data/filtered/fineweb-2-filterrobots_roh.jsonl.gz/432

Pischa sa concentrescha sin sports d’enviern alternativs
- Gievgia, 26.2.2015, 17:18
Las pendicularas Pischa SA s'orienteschan da nov ed avra puspè mintgadi las pendicularas.
Quai ha decidì il cussegl d'administraziun ensemen cun l'acziunari grond las pendicularas Tavau Claustra suenter in'analisa dal manaschi.
Davent da l'enviern 2015/2016 sa concentrescha Pischa sin il sport d'enviern alternativ ed avra las pendicularas puspè mintgadi. Sco quai che las pendicularas communitgeschan, saja Pischa fitg popular tar ils viandants d'enviern, ils freeriders e gianelladers. L'analisa haja mussà che Pischa n'attiria betg ils skiunzs classics, perquai veglian ins en l'avegnir sa concentrar sin ils sports d'enviern alternativs.